**Victoria Arlen** (s. 26. syyskuuta 1994 Exeter, New Hampshire) on yhdysvaltalainen ESPN-televisiokanavan toimittaja. Hän on aikaisemmin toiminut näyttelijänä, juontajana, mallina, sekä kilpauimarina. Arlen valmistui High schoolista vuonna 2013.

Vuonna 2019 Arlen julkaisi kirjan *Locked In: The Will to Survive and the Resolve to Live*.

Halvaantuminen
--------------

11-vuotiaana Arlenilla todettiin harvinainen keskushermostosairaus, sekä ADEM. Nopeasti etenevien tautien johdosta hän menetti kykynsä puhua, syödä, kävellä ja liikuttaa raajojaan. Lääkärit totesivat nopeasti Arlenin vaipuneen vegetatiiviseen tilaan, josta hänen toipumismahdollisuutensa ovat olemattomat.

Todellisuudessa Arlen vietti melkein neljä vuotta oman kehonsa vankina, ilman mitään tapaa kertoa muille että hän kuulee kaikki ympärillä tapahtuvat asiat. Vuonna 2010 Arlenin tila parani hitaasti ja hän alkoi opettelemaan puhumaan, syömään ja liikkumaan uudelleen. Kuitenkin hänen alaruumiinsa jäi halvaantuneeksi.

Samana vuonna Arlenin kaksi veljeä pakotti hänet kokeilemaan uimista. Siitä tuli nopeasti rakas laji, koska vedessä Arlen pääsi karkuun pyörätuolin pakottamaa paikallaoloa.

Arlen oli kymmenen vuotta halvaantuneena, kunnes huhtikuussa 2016 fysioterapian avulla pystyi ottamaan ensiaskeleensa, vaikka hänellä ei ole vielä tuntoa jaloissa.

Ura
---

### Kilpauinti

Vuoden 2012 Kesäparalympialaisissa Arlen voitti neljä mitalia ja kauhoi yhden uuden maailmanennätysajan. Hän sai kultaa 100 metrin vapaauinnissa, sekä saalisti hopeata vapaauinnin 50m, 400m ja 4x400m matkoilta.

Arlenin osallistuminen seuraaviin ralympialaisiin evättiin, koska lääkärit eivät enää uskoneet hänen olevan pysyvästi vammautunut.

### Televisiossa

Huhtikuussa 2015 Arlen vaihtoi uransa kilpauimarista toimittajaksi siirtyessään ESPN:n nuorimmaksi kommentaattoriksi.

Arlen osallistui Yhdysvaltojen *Dancing with the Stars* -tanssikilpailuun ammattitanssija Valentin Chmerkovskiyn parina vuonna 2017.

Lähteet
-------

1. 1 2  Joyce Wang: Paralympian Gold Medalist Victoria Arlen Joins ESPN as Features Reporter *ESPN Press Room U.S.*.  14.12.2015. Viitattu 26.7.2019. (englanniksi)
2. 1 2  Face it. Embrace it. Defy it. Conquer it: Victoria Arlen at TEDxAmoskeagMillyard *TEDx Talks*.  22.4.2014. Viitattu 26.7.2019. (englanniksi)
3. ↑  Locked In: The Will to Survive and the Resolve to Live  20.8.2019. Howard Books. Viitattu 26.7.2019. (englanniksi)
4. 1 2  Victoria Arlen & Alyssa Roenigk: One small step -- My 10-year journey from a wheelchair to walking *espnW*.  27.5.2016. Viitattu 26.7.2019.
5. ↑  Meet the woman who was ‘locked in’ her own body for 4 years *TODAY.com*.  25.4.2018. Viitattu 26.7.2019. (englanniksi)
6. ↑  Pietari Koskinen: Tyttö oli oman kehonsa vankina 4 vuotta: Heräsi ja paljasti totuuden, jota ei ollut kyennyt kertomaan *Newsner Suomi*.  21.11.2018. Viitattu 26.7.2019.
7. ↑  Lindsey Smith: ‘DWTS’ Contestant Who Was Paralyzed At Age 11 Opens Up About Her 10-Year Road To Recovery *LittleThings.com*. Viitattu 26.7.2019. (englanniksi)
8. 1 2  Sarah Lyall: Swimmer Is Fighting a Ruling: She Is Not Disabled Enough *The New York Times*.  26.9.2013. Viitattu 26.7.2019. (englanniksi)
9. ↑  Meet the next 'Dancing With the Stars' cast *ABC News*.  6.9.2017. Viitattu 26.7.2019. (englanniksi)

Aiheesta muualla
----------------

* Victoria Arlenin kotisivut (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |